Fetus van 26 weke in asblik aangetrefArgieffoto ter illustrasie. (Foto: Unsplash) ŉ Fetus van ongeveer 26 weke is Vrydag in ŉ asblik in Krugersdorp aan die Wes-Rand gevind, het paramedici Saterdag gesê. Volgens Shawn Herbst, woordvoerder van Netcare 911, is paramedici omstreeks 15:15 na Von Brandisstraat ontbied waar hulle die fetus in ŉ beton-asblik aangetref het. Die fetus was gedeeltelik in ŉ plastieksak toegedraai. “Die fetus het geen teken van lewe getoon nie,” het Herbst gesê. Die polisie sowel as die plaaslike metropolisie was op die toneel om ondersoek in te stel.